Publication: Magyar Közlöny
Issue: MK-2009-142 (Year: 2009, Number: 142)
Era: 2004-2010
Section: 3. számú melléklet a 128/2009. (X. 6.) FVM rendelethez
Paragraph Index: 1313

3. RÉSZ ÁRTALMATLANSÁGI VIZSGÁLATOK A. Bevezetés és általános követelmények Az ártalmatlansági vizsgálatok az immunológiai állatgyógyászati készítmény által képviselt esetleges kockázatot mérik fel, amely a termék, javasolt körülmények mellett, állatokon történõ alkalmazása esetén elõfordulhat. Ezeket az esetleges elõnyökkel összehasonlítva kell értékelni. Ha az immunológiai állatgyógyászati készítmény élõ organizmusokat tartalmaz, különösen, amelyeket a vakcinázott állatok üríthetnek, a nem vakcinázott állatokra vagy bármely más, esetleg fertõzésnek kitett fajra vonatkozó esetleges kockázatokat is vizsgálni kell. Az ártalmatlansági vizsgálatokat a célfajokon kell elvégezni. A használandó adag a termék felhasználásra ajánlott mennyisége, az ártalmatlanság vizsgálása céljából használt tételt pedig a kérelem 2. részében leírt gyártási eljárásnak megfelelõen elõállított tételbõl vagy tételekbõl kell venni. Élõ organizmust tartalmazó immunológiai állatgyógyászati készítmények esetében a B.1. és a B.2. szakaszban leírt laboratóriumi vizsgálatok során felhasználandó adag a terméknek a maximális titert tartalmazó mennyisége. Az antigén-koncentráció szükség esetén módosítható az elõírt adag elérése érdekében. Inaktivált vakcinák esetében a felhasználandó adag – indokolt esetek kivételével – a termék maximális antigén-tartalommal rendelkezõ, használatra javasolt mennyisége. Az ártalmatlansági dokumentációt azon esetleges kockázatok értékelésére kell használni, amelyeknek az állatgyógyászati készítménnyel kapcsolatba kerülõ emberek vannak kitéve, például amikor a készítményt az állaton alkalmazzák. B. Laboratóriumi vizsgálatok 1. Egy adag alkalmazásának ártalmatlansága Az immunológiai állatgyógyászati készítményt az ajánlott adagban és minden ajánlott alkalmazási módon be kell adni, minden olyan állatfajnak és kategóriának, amelynek szánták, beleértve a legfiatalabb állatokat is. Az állatokat meg kell figyelni és a helyi és szisztémás reakciókra kell vizsgálni. Ahol értelmezhetõ, ezek a vizsgálatok az injekció beadási helyének részletes kórbonctani makroszkópos és mikroszkópos vizsgálatát is kell, hogy tartalmazzák. Egyéb objektív jeleket is fel kell jegyezni, mint a rektális hõmérsékletet vagy a teljesítmény mérését. Az állatokat egészen addig kell megfigyelni és megvizsgálni, amíg további reakció már nem várható, de a megfigyelési és vizsgálati idõszaknak az alkalmazást követõen minden alkalommal legalább 14 napig kell tartania. Ez a vizsgálat a 3. pontban elõírt ismételt adagolású vizsgálat részét is képezheti, illetve mellõzhetõ akkor, ha a 2. pontban elõírt túladagolásos vizsgálat eredményei nem tártak fel szisztemikus vagy helyi reakciókat. 2. Egyszeri túladagolás alkalmazásának ártalmatlansága Csak az élõ immunológiai állatgyógyászati készítmények esetében kell túladagolásos vizsgálatot végezni. Az immunológiai állatgyógyászati készítmény egyszeri túladagolását a célfaj legérzékenyebb kategóriájába tartozó állatokon minden egyes ajánlott módon alkalmazni kell, kivéve, ha indokolt a több hasonló alkalmazási mód közül a legérzékenyebbkiválasztása.Injekcióvalbeadott immunológiaiállatgyógyászatikészítményekeseténazalkalmazási adagokat és módo(ka)t az egy injektálási helyen beadható maximális mennyiség figyelembevételével kell megválasztani. Az állatokat a készítmény alkalmazását követõen legalább 14 napig megfigyelés alatt kell tartani, valamint vizsgálni kell, hogy mutatkoznak-e szisztemikus és helyi reakciók jelei. Az egyéb kritériumokat, úgymint a végbélben mért hõmérsékletet vagy a teljesítményméréseket is fel kell jegyezni. Adott esetben e vizsgálatoknak az injektálási hely részletes, post mortem, makroszkópos és mikroszkópos vizsgálatát is tartalmazniuk kell, ha ezt nem végezték el az 1. pont értelmében. 3. Egy adag ismételt alkalmazásának ártalmatlansága Az olyan immunológiai állatgyógyászati készítmények esetében, amelyeket vakcinázási alapprogram részeként egynél többször kell alkalmazni, egy adag ismételt alkalmazására vonatkozó vizsgálatot kell végezni az ilyen alkalmazás által kiváltott bármely lehetséges nem kívánt hatás feltárása érdekében. E vizsgálatokat a célfaj legérzékenyebb kategóriáin (mint például bizonyos fajták, korcsoportok) kell elvégezni, minden egyes ajánlott alkalmazási mód használatával. Az állatokat a legutolsó alkalmazást követõen legalább 14 napon keresztül megfigyelés alatt kell tartani, valamint vizsgálni kell, hogy mutatkoznak-e szisztemikus és helyi reakciók jelei. Az egyéb objektív kritériumokat, úgymint a végbélben mért hõmérsékletet vagy a teljesítményméréseket is fel kell jegyezni. 4. A reprodukciós teljesítmény vizsgálata A reprodukciós teljesítmény vizsgálatát akkor kell mérlegelni, ha az adatok arra utalnak, hogy a kiindulási anyag, amelybõl a terméket elõállították, potenciálisan veszélyes lehet. Vizsgálni kell a hímek és vemhes, illetve nem vemhes nõstények reprodukciós teljesítményét, az ajánlott adag minden javasolt alkalmazási módon történt beadása után. Ezen kívül vizsgálni kell az utódokra gyakorolt káros hatást, és a teratogén, valamint vetélést indukáló hatást is. Ezek a vizsgálatok az 1., 2. és 3. pontban ismertetett biztonságossági vizsgálatok vagy a C. szakaszban elõírt, a terepkísérletek részét képezhetik. 5. Az immunológiai funkciók vizsgálata Ha az immunológiai állatgyógyászati készítmény károsan hathat a vakcinázott állat vagy utódjainak immunválaszára, az immunológiai funkciók megfelelõ vizsgálatát el kell végezni. 6. Élõ kórokozókat tartalmazó vakcinákra vonatkozó különleges követelmények 6.1. A vakcinatörzs terjedése Az ilyen átterjedést legnagyobb valószínûséggel lehetõvé tévõ javasolt alkalmazási mód segítségével meg kell vizsgálni a vakcinatörzs átterjedését a vakcinázott célállatokról a nem vakcinázott célállatokra. Ezen kívül szükséges lehet az olyan, nem célállat fajokra való átterjedés vizsgálata is, amelyek az élõ vakcinatörzsre nagyon fogékonyak lehetnek. 6.2. A vakcinatörzs szóródása a vakcinázott állatban Az állatok bélsarát, vizeletét, tejét, tojását, orr-, száj- és egyéb váladékait meg kell vizsgálni az alkalmazott organizmusok jelenlétére. Ezen túl vizsgálni lehet a vakcinatörzs testen belüli szóródását, különös tekintettel azokra a szervekre, ahol a feltételek kedveznek a vakcinatörzs szaporodásához. Élelmiszer-termelõ állatoknál honos zoonózisok elleni élõ kórokozókat tartalmazó vakcinák esetében ezeket a vizsgálatokat kötelezõ elvégezni. 6.3. Attenuált vakcináknál a virulencia visszatérése A virulencia visszatérését az oltócsírával kell vizsgálni. Ha az oltócsíra nem áll rendelkezésre elégséges mennyiségben, akkor a gyártáshoz használt legalacsonyabb átoltási számú anyagot kell megvizsgálni. Ha az átoltások tekintetében más lehetõséget alkalmaznak, azt indokolni kell. Az elsõ vakcinázást azon az ajánlott alkalmazási módon kell végezni, amely a virulenssé válást leginkább elõsegíti. A célfajokon legalább öt állatcsoporton sorozatos átoltást kell végezni, kivéve, ha több átoltás elvégzése indokolt, vagy ha az organizmus hamarabb eltûnik a vizsgált állatokból. Ha az organizmus nem szaporodik megfelelõen, a lehetõ legtöbb átoltást kell elvégezni a célfajokban. 6.4. A vakcinatörzs biológiai tulajdonságai Még további vizsgálatokra lehet szükség a vakcinatörzs belsõ biológiai tulajdonságainak a lehetõ legpontosabb meghatározása érdekében (pl. neurotropizmus). 6.5. A törzsek rekombinációja vagy genetikai átrendezõdése A vad törzsekkel vagy egyéb törzsekkel végbemenõ rekombináció vagy genetikai átrendezõdés lehetõségeit is vizsgálni kell. 7. Felhasználói biztonság Ennek a szakasznak tartalmaznia kell az elõzõ szakaszokban megállapított hatások ismertetését, és ezeket a hatásokat az embereknek a termékkel való terhelésének típusához és mértékéhez kell viszonyítania, annak érdekében, hogy megfelelõ felhasználói figyelmeztetéseket és más kockázatkezelési intézkedéseket lehessen kialakítani. 8. Maradékanyagok vizsgálata Immunológiai állatgyógyászati készítmények esetében rendszerint nincs szükség maradékanyagok vizsgálatára. Ha azonban az immunológiai állatgyógyászati készítmény gyártásához adjuvánsokat, illetve tartósítószereket használnak, meg kell vizsgálni azt, hogy ezek nem maradhatnak-e benne az élelmiszerekben. Szükség esetén az ilyen maradékanyagok hatásait meg kell vizsgálni. Ezen kívül zoonózisok elleni élõ kórokozókat tartalmazó vakcinák esetében a 6.2. pontban elõírt vizsgálatokon kívül, az injekció helyén is szükséges lehet a maradékanyagok meghatározása. Javaslatot kell tenni élelmezés-egészségügyi várakozási idõre, és annak helyességét az elvégzett maradékanyag vizsgálatokra alapozva kell megállapítani. 9. Interakciók Ha a termékjellemzõk összefoglalójában más immunológiai termékekkel való megfelelõségi nyilatkozat szerepel, akkor meg kell vizsgálni, hogy a kettõ kombinációja biztonságos-e. Le kell írni a bármely más állatgyógyászati készítménnyel meglévõ, ismert kölcsönhatást. C. Gyakorlati kipróbálás Indokolt esetek kivételével a laboratóriumi vizsgálatok eredményeit a gyakorlati kipróbálás adataival kell alátámasztani, a forgalomba hozatali engedélyre irányuló kérelemben leírt gyártási eljárásnak megfelelõ tételek felhasználásával. Mind az ártalmatlanság, mind pedig a hatékonyság vizsgálható ugyanazon terepkísérletek során. D. Környezeti kockázatértékelés Az állatgyógyászati készítmények környezeti toxicitás vizsgálatának célja azoknak az esetlegesen káros hatásoknak a felmérése, amelyeket a készítmény használata okozhat a környezetben, valamint azoknak az elõvigyázatossági intézkedéseknek a meghatározása, amelyekre az ilyen jellegû kockázatok csökkentése érdekében szükség lehet. A környezeti toxicitás felmérése kötelezõ minden olyan immunológiai állatgyógyászati készítményre vonatkozó forgalomba hozatali engedély iránti kérelem esetén, amelyet nem a 12. § (5) bekezdésének j) pontja és a 14–15. § szerint adtak be. Ezt a felmérést rendszerint két szakaszban kell végezni. A felmérés elsõ szakaszát mindig el kell végezni: a kísérletet végzõnek fel kell mérnie, hogy a termék, annak hatóanyagai vagy metabolitjai milyen mértékben terhelik a környezetet, figyelembe véve:

Source: https://magyarkozlony.hu/hivatalos-lapok/8d61636e380a1beb8acaedeb7654a126b92b086c/dokumentumok/251d1fdc34f3b47e883d356f9565a51db7d8fef0/letoltes